stanford-oval/wikipedia huggingface dataset:
เดส์อาร์ฟอร์กอตเทน

| "Days Are Forgotten" |
| --- | --- |

เพลงโดยKasabian
จากอัลบั้มVelociraptor!
ด้านบี: "Pistols at Dawn" "Switchblade Smiles" (Music video)
วางจำหน่าย: 12 สิงหาคม 2011
แนวเพลง: อินดี้ร็อก
ความยาว: 4:05
ค่ายเพลง: Columbia
ผู้ประพันธ์เพลง: Sergio Pizzorno
โปรดิวเซอร์: Dan the Automator

เดย์สอาร์ฟอร์ก็อทเทน เป็นเพลงซิ้งเกิลแนวอินดี้ร็อก ชาวอังกฤษ วงคาซาเบียน เพลงนี้เป็นเพลงนำเดี่ยวจากอัลบั้มสตูดิโอของวงเป็นอันดับสี่ของ Velociraptor! เพลงนี้เปิดเปิดตัวครั้งแรกในประเทศเบลเยี่ยมเมื่อวันที่ 12 สิงหาคม และวางจำหน่ายในสหราชอาณาจักรเมื่อ 9 กันยายน 2011 เพลงนี้ติดอันดับที่ 28 ของชาร์ตซิงเกิลแห่งสหราชอาณาจักร โดยเพลงถูกนำไปริมิกซ์โดย ดีจี แซ็ด-ทริป และนำไปใช้เป็นเพลงประจำศึกเพย์-เพอร์-วิวดับเบิลยูดับเบิลยูอีของทีแอลซี: เทเบิล แลดเดอร์ แอนด์ แชร์ (2011)
รายการเพลง

| ลำดับ | ชื่อเพลง | ยาว |
| --- | --- | --- |
| 1. | "Days Are Forgotten" (Single edit) | 4:05 |
| 2. | "Days Are Forgotten" (Z-Trip Remix) (featuring LL Cool J) | 4:57 |
| 3. | "Pistols at Dawn" | 5:18 |
| 4. | "Switchblade Smiles" (Music Video) | 4:16 |
อันดับ

| อันดับ (2011) | ยอด สูงสุด |
| --- | --- |
Belgium (อัลตราท็อป แฟลนเดอส์): 10
เบลเยียม (อัลตราท็อป วัลโลเนีย): 45
Japan (Japan Hot 100): 10
Polish Singles Chart: 8
Scotland (OCC): 30
UK Singles (OCC): 28
เขตวั่นหลี่

| เขตวั่นหลี่ 萬里區 บันริ |
| --- | --- |
เขต

ที่ตั้งของเขตวั่นหลี่ในนครซินเป่ย์

เขตวั่นหลี่ที่ตั้งของเขตวั่นหลี่ในประเทศไต้หวัน
พิกัด: 25°10′03″N 121°38′22″E﻿ / ﻿25.16750°N 121.63944°E﻿ / 25.16750; 121.63944
ประเทศ:  ไต้หวัน
ภูมิภาค: ภาคเหนือของไต้หวัน
นคร: ซินเป่ย์
พื้นที่
 • ทั้งหมด: 63.38 ตร.กม. (24.47 ตร.ไมล์)
ประชากร (มีนาคม ค.ศ. 2023)
 • ทั้งหมด: 21,012 คน
เขตเวลา: UTC+8 (CST)
รหัสไปรษณีย์: 207
รหัสโทรศัพท์: 02
เว็บไซต์: www.wanli.ntpc.gov.tw  (ในภาษาจีน)
เขตวั่นหลี่ (จีน: 萬里區; พินอิน: Wànlǐ Qū) เป็นเขตหนึ่งที่ตั้งอยู่ทางตอนเหนือของนครซินเป่ย์ (หรือนครไทเปใหม่) ภาคเหนือของประเทศไต้หวัน วั่นหลี่เป็นสถานที่ท่องเที่ยวยอดนิยมและเป็นที่ตั้งของอุทยานธรณีเหย่หลิ่ว มีแหลมเหย่หลิ่ว และ "หินเศียรราชินี" (The "Queen's Head) ซึ่งเป็นสัญลักษณ์อย่างหนึ่งของไต้หวันและเป็นสัญลักษณ์อย่างไม่เป็นทางการของเขตนี้ด้วย นอกจากนี้ยังมีพื้นที่บ่อน้ำพุร้อนจินชานวั่นหลี่ ซึ่งตั้งอยู่ใกล้กับเขตจินชานที่อยู่ติดกัน
ประวัติศาสตร์

หมู่บ้านหม่าซู่ (瑪鋉) หรือในภาษาบาซายเรียก Masu เป็นที่อยู่อาศัยของชาวพื้นเมืองไต้หวันก่อนที่จะมีการตั้งอาณานิคมของยุโรป พื้นที่แห่งนี้ตกอยู่ภายใต้การควบคุมของชาวสเปนเป็นครั้งแรก ซึ่งต่อมาถูกชาวดัตช์ขับไล่ออกไป และพื้นที่ก็เริ่มถูกพัฒนาเมื่อชาวฮกเกี้ยนเข้ามาทำประมง
เจิ้ง เฉิงกง ขุนพลจักรวรรดิหมิง ยกพลขึ้นบกที่วั่นหลี่ใน ค.ศ. 1661 เพื่อขับไล่ชาวดัตช์ออกจากฐานที่มั่นทางตอนเหนือ ในขณะที่ป้อมปราการหลักในไถหนานถูกปิดล้อม
ใน ค.ศ. 1683 หลังจากที่ราชวงศ์ชิงพิชิตไต้หวันได้สำเร็จ พื้นที่ดังกล่าวก็ถูกรวมอยู่ในอำเภอจูหลัวของมณฑลฝูเจี้ยน ใน ค.ศ. 1875 เป็นส่วนหนึ่งของจินเปาหลีเป่า (金包里堡, Kimpauli) กิ่งจังหวัดจีหลง (基隆支廳)
เมื่อญี่ปุ่นเข้าควบคุมเกาะแห่งนี้ใน ค.ศ. 1895 วั่นหลี่ (หรือที่ชาวญี่ปุ่นเรียกว่า บันริ) ก็กลายเป็นส่วนหนึ่งของกิ่งจังหวัดคีรุง ในจังหวัดไทโฮกุ ต่อมาเมื่อ ค.ศ. 1901 ได้มีการปรับโครงสร้างการปกครองโดยได้แบ่งจังหวัดไทโฮกุออกเป็นจังหวัดเล็ก ๆ โดยบันริได้กลายเป็นส่วนหนึ่งของกิ่งจังหวัดคิมโปริ (Kimpauli) ในจังหวัดคีรุง (ญี่ปุ่น: 基隆廳) แต่เมื่อ ค.ศ. 1909 ก็ได้ยุบรวมเข้ากับจังหวัดไทโฮกุ (ญี่ปุ่น: 臺北廳) จนกระทั่งสาธารณรัฐจีนเข้าควบคุมการปกครองของไต้หวันหลังสิ้นสุดสงครามโลกครั้งที่สอง จังหวัดไทโฮกุได้กลายเป็นเทศมณฑลไทเป และหมู่บ้านบันริก็ได้กลายเป็นตำบลวั่นหลี่
ภูมิศาสตร์

วั่นหลี่มีอาณาเขตติดต่อดังนี้ ทิศตะวันตกเฉียงเหนือติดกับเขตจินชานของนครซินเป่ย์ ทิศตะวันออกเฉียงเหนือติดกับมหาสมุทรแปซิฟิก และทิศตะวันออกติดกับเขตอานเล่อและเขตชีตู่ของนครจีหลง ทิศใต้ติดกับเขตซี่จื่อของนครซินเป่ย์ และทิศตะวันตกเฉียงใต้ติดกับเขตชื่อหลินของนครไทเป
ภูมิประเทศของเขตวั่นหลี่ประกอบด้วยแนวชายฝั่งมหาสมุทรแปซิฟิกที่เต็มไปด้วยหิน และพื้นที่ตอนในของแผ่นดินเป็นป่าและเป็นภูเขา
การปกครอง

ก่อนหน้านี้วั่นหลี่เคยมีสถานะเป็นตำบลหนึ่งของเทศมณฑลไทเป หลังจากที่เทศมณฑลไทเปได้รับการยกฐานะเป็นนครซินเป่ย์ หรือนครไทเปใหม่ เมื่อวันที่ 25 ธันวาคม ค.ศ. 2010 ทำให้วั่นหลี่มีสถานะเป็นเขตหนึ่งของนครซินเป่ย์ เขตวั่นหลี่แบ่งย่อยออกเป็น 10 หมู่บ้าน ได้แก่
วั่นหลี่ (萬里里)
เป่ย์จี (北基里)
กุยโห่ว (龜吼里)
เหย่หลิ่ว (野柳里)
ต้าเผิง (大鵬里)
หฺวางถาน (磺潭里)
ชวางซิง (雙興里)
ซีตี่ (溪底里)
คั่นเจี่ยว (崁腳里)
จงฝู (中幅里)
ก่อนที่จะมีการยกฐานะเทศมณฑลไทเปเป็นนครซินเป่ย์ใน ค.ศ. 2010 นายกเทศมนตรีตำบลวั่นหลี่นั้นได้มาจากการเลือกตั้ง แต่ปัจจุบันมีฐานะเป็นเขตหนึ่งของนครซินเป่ย์ และผู้บริหารเขตมาจากการแต่งตั้งจากนายกเทศมนตรีนครซินเป่ย์
เศรษฐกิจ

เศรษฐกิจที่สำคัญของวั่นหลี่คือ อุตสาหกรรมปู ทางเทศบาลนครซินเป่ย์ได้ก่อตั้งแบรนด์ปูวั่นหลี่ (萬里蟹, วั่นหลี่เซี่ย) เมื่อ ค.ศ. 2012 เพื่อเพิ่มมูลค่าสินค้า
โครงสร้างพื้นฐาน

โรงไฟฟ้านิวเคลียร์กั๋วเชิ่ง [zh; en]
สถานที่ท่องเที่ยว

เหย่หลิ่ว (野柳)
เหย่หลิ่วโอเชียนเวิลด์ (野柳海洋世界)
อ่าวเฝ่ย์ชุ่ย (翡翠灣)
หมู่บ้านยูเอฟโอวั่นหลี่ กลุ่มบ้านสำเร็จรูปขนาดใหญ่
บุคคลที่มีชื่อเสียง

หฺวาง อี่หลิง (黃乙玲) - นักร้อง
ไล่ ชิงเต๋อ (賴清德) - ว่าที่ประธานาธิบดีสาธารณรัฐจีน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เขตวั่นหลี่
คู่มือการท่องเที่ยว เขตวั่นหลี่ จากวิกิท่องเที่ยว (ในภาษาอังกฤษ)
หินเศียรราชินี (女王頭)
เรียวโกะ โยเนกูระ

| เรียวโกะ โยเนกูระ |
| --- | --- |
เกิด:  (1975-08-01) 1 สิงหาคม ค.ศ. 1975 (49 ปี) 米倉 涼子  โยโกฮามะ จังหวัดคานางาวะ ประเทศญี่ปุ่น
ส่วนสูง: 168.5 ซม.
อาชีพ: นักแสดง นักเดินแบบ
ปีที่แสดง: ค.ศ. 1982–
ผลงานเด่น: มิจิโกะ ไดมอน - หมอซ่าส์พันธุ์เอ็กซ์ (2012–2021) 
สังกัด: โอสกาโพรโมชัน (1992–2020)  Desafio (2020–)
ฐานข้อมูล
IMDb
เรียวโกะ โยเนกูระ (ญี่ปุ่น: 米倉 涼子; โรมาจิ: Yonekura Ryōko) เป็นนักเดินแบบและนักแสดงหญิงชาวญี่ปุ่นที่มีชื่อเสียงจากละครโทรทัศน์เรื่องหมอซ่าส์พันธุ์เอ็กซ์ เธอสังกัดกับค่ายโอสกาโพรโมชัน (อังกฤษ: Oscar Promotion) ตั้งแต่ปี ค.ศ. 1992 จวบจนถึงวันที่ 3 เมษายน 2020 เธอได้ออกจากสังกัดดังกล่าวและก่อตั้งบริษัทเป็นของตนเองภายใต้ชื่อ Desafío
เรียวโกะสนใจและทุ่มตัวให้กับการแสดงบัลเลต์ตั้งแต่เธอยังเด็ก แต่เมื่อเธอศึกษาชั้นมัธยมศึกษาปีที่ 6 เธอได้ผันตัวเป็นนักเดินแบบและต่อมาเป็นนักแสดงในที่สุด[ต้องการอ้างอิง] เรียวโกะมีผลงานการแสดงในละครโทรทัศน์เรื่องโคอิ โนะ คามิซามะ (ญี่ปุ่น: 恋の神様; โรมาจิ: Koi no Kamisama) ของสถานีโทรทัศน์ทีบีเอสในปี 2000 และ 2 ปีให้หลังได้นำแสดงละครโทรทัศน์เรื่องแรกใน ขอสวยสักครั้ง (ญี่ปุ่น: 整形美人。; โรมาจิ: Seikei Bijin; อังกฤษ: Artificial Beauty) ของสถานีโทรทัศน์ฟูจิทีวี ทำเรตติงเฉลี่ย 11.4% ในปี 2011 เรียวโกะได้แสดงละครเวทีเรื่องวิมานลอยที่โรงละครอิมพีเรียลในบทของสการ์เลตต์ โอฮาราซึ่งเป็นตัวละครชูโรง ในปี 2012 เรียวโกะได้นำแสดงในละครโทรทัศน์ประเภทการแพทย์ หมอซ่าส์พันธุ์เอ็กซ์ ของสถานีโทรทัศน์ทีวีอาซาฮิที่ตอนสุดท้ายทำเรตติงได้ 24.4% ซึ่งทำให้มีการผลิตฤดูกาลของหมอซ่าส์พันธุ์เอ็กซ์ต่อไปเรื่อย ๆ จนถึงฤดูกาลที่ 7 ในปี 2021 แต่เรตติงเฉลี่ยในฤดูกาลดังกล่าวต่ำกว่า 20% เป็นครั้งแรก
ในปี 2014 เรียวโกะได้ประกาศว่าเธอได้แต่งงานกับชายนอกวงการที่เป็นประธานบริษัทแห่งหนึ่งแต่ต่อมาได้เลิกรากันในปี 2016
รางวัล

| ปี | รางวัล | สาขา | ผลงานที่เข้าชิง | ผล | อ้างอิง |
| --- | --- | --- | --- | --- | --- |
| 2002 | Elan d'or Awards 2001 | นักแสดงมาใหม่ | เรียวโกะ โยเนกูระ | ชนะ |  |
| 2012 | 37th Kikuta Kazuo Drama Awards | รางวัลศิลปการละคร | วิมานลอย (ละครเวที) | ชนะ |  |
| 2012 | Japan Best Jewellery Wearer Awards | ไม่มี | เรียวโกะ โยเนกูระ | ชนะ |  |
| 2013 | 21st Hashida Awards | รางวัลฮาชิดะ | หมอซ่าส์พันธุ์เอ็กซ์ | ชนะ |  |
| 2013 | 75th Television Academy Awards | นักแสดงนำหญิงดีเด่น | หมอซ่าส์พันธุ์เอ็กซ์ | ชนะ |  |
| 2014 | VOGUE JAPAN Woman of the Year 2014 | Women of Our Time | เรียวโกะ โยเนกูระ | ชนะ |  |
| 2016 | 1st Hublot Loves Women Awards | ไม่มี | เรียวโกะ โยเนกูระ | ชนะ |  |
เทศบาลตำบลฉวาง

| เทศบาลตำบลฉวาง |
| --- | --- |
เทศบาลตำบล
   ตรา
คำขวัญ: เทศบาลฉวางเมืองน่าอยู่ คู่บารมีพ่อท่านคล้าย สุขสบายสวน ร.9 เจ้านทีตาปีผ่าน ใหญ่ตระการงานปีใหม่ งามจิตใจสามัคคี
ประเทศ:  ไทย
จังหวัด: นครศรีธรรมราช
อำเภอ: ฉวาง
การปกครอง
 • นายกเทศมนตรี: ปราโมทย์ เอกสมทราเมษฐ์
พื้นที่
 • ทั้งหมด: 2 ตร.กม. (0.8 ตร.ไมล์)
ประชากร
 • ทั้งหมด: 2,610 คน
 • ความหนาแน่น: 1,305.00 คน/ตร.กม. (3,379.9 คน/ตร.ไมล์)
รหัส อปท.: 05800402
ที่อยู่ สำนักงาน: ตำบลฉวาง อำเภอฉวาง จังหวัดนครศรีธรรมราช 80150
โทรศัพท์: 075480279
เว็บไซต์: www.chawangcity.go.th
 ส่วนหนึ่งของสารานุกรมประเทศไทย
เทศบาลตำบลฉวาง เทศบาลตำบลฉวางเดิมมีฐานะเป็นสุขาภิบาล โดยจัดตั้งตามประกาศกระทรวงมหาดไทย เรื่อง จัดตั้งสุขาภิบาลฉวาง อำเภอฉวาง จังหวัดนครศรีธรรมราช ฉะนั้น อาศัยอำนาจตามความในมาตรา 4 และมาตรา 5 แห่ง พระราชบัญญัติสุขาภิบาล พ.ศ. 2495 รัฐมนตรีว่าการกระทรวงมหาดไทย จึงประกาศจัดตั้งสุขาภิบาล ให้เรียกชื่อว่า "สุขาภิบาลฉวาง จังหวัดนครศรีธรรมราช" และกำหนดเขตไว้ดังต่อไปนี้
ประวัติ

เทศบาลตำบลฉวาง เดิมมีฐานะเป็นสุขาภิบาล โดยจัดตั้งตามประกาศกระทรวงมหาดไทย เมื่อวันที่ 24 พฤษภาคม 2542 ต่อมาได้ยกฐานะตามพระราชบัญญัติยกฐานะของสุขาภิบาล เป็นเทศบาล พ.ศ. 2542 ตามประกาศราชกิจจานุเบกษา เล่มที่ 116 ตอนที่ 9 ก ลงวันที่ 24 กุมภาพันธ์ 2542 โดยมีผลบังคับใช้ตั้งแต่ วันที่ 25 พฤษภาคม 2542 เป็นต้นมา
ภูมิศาสตร์

เทศบาลตำบลฉวาง ตั้งอยู่ทางทิศตะวันตกของตัวเมืองนครศรีธรรมราช
ทิศเหนือ ติดต่อกับ หมู่ที่ 6 บ้านกันละ ตำบลไม้เรียง
ทิศใต้ ติดต่อกับ หมู่ที่ 1 บ้านเพ็ญมิตร ตำบลไสหร้า
ทิศตะวันออก ติดต่อกับ หมู่ที่ 6 บ้านคลองลุง ตำบลไสหร้า
ทิศตะวันตก ติดต่อกับ หมู่ที่ 3 บ้านทุ่งพลี ตำบลฉวาง
ภูมิประเทศ

เทศบาลตำบลฉวาง สภาพทั่วไปของพื้นที่ส่วนใหญ่เป็นที่ราบลุ่มใกล้แม่น้ำ และที่ราบสูงบางส่วน มีพื้นที่ ทำการเกษตร ๓๓,๗๒๖ ไร่ มีแม่น้ำสายหลักไหลผ่าน คือ แม่น้ำตาปี และลำคลองอีก ๒ แห่ง คือ คลอง คุดด้วน และคลองมีน
การแบ่งเขตปกครอง

เทศบาลตำบลฉวางแบ่งเขตการปกครองประกอบด้วย 7 ชุมชน ดังนี้
ชุมชนบ้านวังม่วง
ชุมชนตลาดใต้
ชุมชน สภ.ฉวาง
ชุมชนตลาดสด
ชุมชนริมแม่น้ำตาปี
ชุมชนบ้านคลองลุง
ชุมชนบ้านทุ่งลาด
สถานศึกษา

โรงเรียนอนุบาลฉวาง
โรงเรียนอักษรวิทย์
โรงเรียนฉวางสงเคราะห์
โรงเรียนธนรัตนอุปถัมภ์
โรงเรียนวัดวังม่วง
ศูนย์บริการการศึกษานอกโรงเรียน
เทศบาลตำบลนาเหล่า

| เทศบาลตำบลนาเหล่า |
| --- | --- |
เทศบาลตำบล
ตึกและอาคารพาณิชย์ในเขตเทศบาลตำบลนาเหล่า
ทต.นาเหล่าที่ตั้งสำนักงานเทศบาลตำบลนาเหล่า
พิกัด: 17°19′15.4″N 102°04′23.2″E﻿ / ﻿17.320944°N 102.073111°E﻿ / 17.320944; 102.073111
ประเทศ:  ไทย
จังหวัด: หนองบัวลำภู
อำเภอ: นาวัง
จัดตั้ง:  • 22 เมษายน 2535 (สุขาภิบาลนาเหล่า)  • 25 พฤษภาคม 2542 (ทต.นาเหล่า)
พื้นที่
 • ทั้งหมด: 12.70 ตร.กม. (4.90 ตร.ไมล์)
ประชากร (2563)
 • ทั้งหมด: 6,931 คน
 • ความหนาแน่น: 545.74 คน/ตร.กม. (1,413.5 คน/ตร.ไมล์)
รหัส อปท.: 05390601
ที่อยู่ สำนักงาน: เลขที่ 293 หมู่ที่ 13 ตำบลนาเหล่า อำเภอนาวัง จังหวัดหนองบัวลำภู 39170
เว็บไซต์: tessabannalao.go.th
 ส่วนหนึ่งของสารานุกรมประเทศไทย
เทศบาลตำบลนาเหล่า เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ 1–2, 7, 9, 13 และพื้นที่บางส่วนของหมู่ 5, 12 ตำบลนาเหล่า กับพื้นที่ทั้งหมดของหมู่ 1, 6 และพื้นที่บางส่วนของหมู่ 7 ตำบลเทพคีรี ในอำเภอนาวัง จังหวัดหนองบัวลำภู เดิมมีฐานะเป็นสุขาภิบาลนาเหล่าซึ่งจัดตั้งขึ้นใน พ.ศ. 2535 ในวันที่ 13 พฤศจิกายน พ.ศ. 2535 ทางราชการได้จัดตั้งตำบลเทพคีรีขึ้นโดยแยกการปกครองบางส่วนจากแยกจากตำบลนาแก ตำบลด่านช้าง และตำบลนาเหล่า ทำให้สุขาภิบาลครอบคลุมพื้นที่บางส่วนของตำบลเทพคีรีด้วย และได้รับการจัดตั้งเป็นเทศบาลตำบลใน พ.ศ. 2542 ณ พ.ศ. 2563 ในเขตเทศบาลมีประชากร 6,931 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอนาวัง อยู่ห่างจากศาลากลางจังหวัดหนองบัวลำภูประมาณ 41.6 กิโลเมตร อยู่ห่างจากกรุงเทพมหานครประมาณ 555 กิโลเมตร ตามทางหลวงแผ่นดินหมายเลข 2 (ถนนมิตรภาพ) มีพื้นที่รับผิดชอบทั้งหมด 12.70 ตารางกิโลเมตรหรือคิดเป็น 7,937.5 ไร่
แหล่งข้อมูลอื่น

เว็บไซต์เทศบาลตำบลนาเหล่า
| ด ค กองค์กรปกครองส่วนท้องถิ่นระดับล่างในจังหวัดหนองบัวลำภู |
| --- | --- | --- |
| เทศบาลเมือง |  หนองบัวลำภู  |  |
| เทศบาลตำบล |  กุดดินจี่  กุดดู่  เก่ากลอย  จอมทอง  นากลาง  นาคำไฮ  นาด่าน  นาดี  นามะเฟือง  นาหนองทุ่ม  นาเหล่า  โนนสะอาด  โนนสัง  โนนสูงเปลือย  บ้านค้อ  บ้านโคก  บุญทัน  ฝั่งแดง  ยางหล่อ  สุวรรณคูหา  หนองแก  หนองเรือ  หัวนา  |  |
| องค์การบริหารส่วนตำบล |  กุดจิก  กุดดู่  กุดผึ้ง  กุดสะเทียน  กุดแห่  โคกม่วง  โคกใหญ่  ดงมะไฟ  ดงสวรรค์  ด่านช้าง  ทรายทอง  เทพคีรี  นากอก  นาแก  นาคำไฮ  นามะเฟือง  นาสี  นาเหล่า  นิคมพัฒนา  โนนขมิ้น  โนนทัน  โนนม่วง  โนนเมือง  โนนเมือง  บ้านขาม  บ้านโคก  บ้านถิ่น  บ้านพร้าว  ปางกู่  ป่าไม้งาม  เมืองใหม่  วังทอง  วังปลาป้อม  ศรีบุญเรือง  หนองกุงแก้ว  หนองบัว  หนองบัวใต้  หนองภัยศูนย์  หนองสวรรค์  หนองหว้า  หันนางาม  หัวนา  อุทัยสวรรค์  |  |
เทศบาลตำบลน้ำตกไทรโยคน้อย

| เทศบาลตำบลน้ำตกไทรโยคน้อย |
| --- | --- |
เทศบาลตำบล
สถานีรถไฟน้ำตก ในเส้นทางรถไฟสายใต้ เป็นสถานที่คมนาคมคอยให้บริการด้านการเดินทางกับประชาชนในพื้นที่เทศบาล
ทต.น้ำตกไทรโยคน้อย
พิกัด: 14°13′10.7″N 99°04′32.8″E﻿ / ﻿14.219639°N 99.075778°E﻿ / 14.219639; 99.075778
ประเทศ:  ไทย
จังหวัด: กาญจนบุรี
อำเภอ: ไทรโยค
จัดตั้ง:  • 16 พฤศจิกายน 2514 (สุขาภิบาลน้ำตกไทรโยคน้อย)  • 25 พฤษภาคม 2542 (ทต.น้ำตกไทรโยคน้อย)
พื้นที่
 • ทั้งหมด: 4.40 ตร.กม. (1.70 ตร.ไมล์)
ประชากร (2564)
 • ทั้งหมด: 3,951 คน
 • ความหนาแน่น: 897.95 คน/ตร.กม. (2,325.7 คน/ตร.ไมล์)
รหัส อปท.: 05710201
ที่อยู่ สำนักงาน: เลขที่ 989 หมู่ 3 ตำบลท่าเสา อำเภอไทรโยค จังหวัดกาญจนบุรี รหัสไปรษณีย์ 71150
เว็บไซต์: www.namtoksaiyoknoi.go.th
 ส่วนหนึ่งของสารานุกรมประเทศไทย
น้ำตกไทรโยคน้อย เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 3 ของตำบลท่าเสา ในอำเภอไทรโยค จังหวัดกาญจนบุรี เดิมมีฐานะเป็นสุขาภิบาลน้ำตกไทรโยคน้อยที่จัดตั้งขึ้นใน พ.ศ. 2514 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลมีประชากร 3,951 คน
พื้นที่เทศบาลตำบลตั้งอยู่ทางทิศเหนือของอำเภอไทรโยค จังหวัดกาญจนบุรี อยู่ห่างจากที่ว่าการอำเภอไทรโยคประมาณ 24 กิโลเมตร ศาลากลางจังหวัดกาญจนบุรีประมาณ 66 กิโลเมตร อยู่ห่างจากกรุงเทพมหานครประมาณ 184 กิโลเมตรตามทางรถยนต์ และประมาณ 210 กิโลเมตรตามทางรถไฟสายใต้ ซึ่งมีสถานีรถไฟน้ำตก คอยให้บริการด้านการเดินทางกับประชาชนในพื้นที่ และป้ายหยุดรถไฟน้ำตกไทรโยคน้อย ที่เป็นป้ายหยุดรถที่สร้างขึ้นใหม่ เพื่อส่งเสริมการท่องเที่ยว เป็นสถานีปลายทางของทางรถไฟสายมรณะ มีขบวนรถท่องเที่ยว 909/910 กท.- าต.(ไทรโยค)- กท. หยุดรับ-ส่ง ทุกวันเสาร์-อาทิตย์และวันหยุดนักขัตฤกษ์ อยู่ใกล้กับน้ำตกไทรโยคน้อย ด้านตะวันตกของเขตเทศบาลมีแม่น้ำแควน้อยไหลผ่านเป็นแหล่งน้ำสำคัญ มีพื้นที่รับผิดชอบ 10.33 ตารางกิโลเมตร
แหล่งข้อมูลอื่น

เว็บไซต์เทศบาลตำบลน้ำตกไทรโยคน้อย
| ด ค กองค์กรปกครองส่วนท้องถิ่นระดับล่างในจังหวัดกาญจนบุรี |
| --- | --- | --- |
| เทศบาลเมือง |  กาญจนบุรี  ท่าเรือพระแท่น  ปากแพรก  |  |
| เทศบาลตำบล |  แก่งเสี้ยน  เขาโจด  ดอนขมิ้น  ดอนเจดีย์  ด่านมะขามเตี้ย  ตลาดเขต  ทองผาภูมิ  ท่าขนุน  ท่าม่วง  ท่ามะกา  ท่ามะขาม  ท่าไม้  ท่าล้อ  ไทรโยค  น้ำตกไทรโยคน้อย  บ่อพลอย  พนมทวน  พระแท่น  พระแท่นลำพระยา  ม่วงชุม  รางหวาย  ลาดหญ้า  ลิ่นถิ่น  ลูกแก  เลาขวัญ  วังกะ  วังขนาย  วังโพธิ์  วังศาลา  สมเด็จเจริญ  สระลงเรือ  สหกรณ์นิคม  สำรอง  หนองขาว  หนองตากยา  หนองบัว  หนองปรือ  หนองปลาไหล  หนองฝ้าย  หนองรี  หนองลาน  หนองสาหร่าย  หนองหญ้าดอกขาว  ห้วยกระเจา  หวายเหนียว  เอราวัณ  |  |
| องค์การบริหารส่วนตำบล |  กลอนโด  เกาะสำโรง  แก่งเสี้ยน  เขาน้อย  เขาสามสิบหาบ  โคกตะบอง  จรเข้เผือก  ช่องด่าน  ช่องสะเดา  ชะแล  ดอนชะเอม  ดอนตาเพชร  ดอนแสลบ  ด่านมะขามเตี้ย  ด่านแม่แฉลบ  ตะคร้ำเอน  ท่ากระดาน  ท่าตะคร้อ  ท่าม่วง  ท่ามะกา  ท่าเสา (อำเภอท่ามะกา)  ท่าเสา (อำเภอไทรโยค)  ทุ่งกระบ่ำ  ทุ่งทอง  ทุ่งสมอ  นาสวน  บ้องตี้  บ่อพลอย  บ้านเก่า  บ้านใหม่  ปรังเผล  ปิล๊อก  พงตึก  พนมทวน  พังตรุ (อำเภอท่าม่วง)  พังตรุ (อำเภอพนมทวน)  แม่กระบุง  ยางม่วง  รางสาลี่  ลาดหญ้า  ลุ่มสุ่ม  เลาขวัญ  ไล่โว่  วังกระแจะ  วังด้ง  วังไผ่  วังเย็น  ศรีมงคล  สนามแย้  สิงห์  แสนตอ  หนองกร่าง  หนองกุ่ม  หนองตากยา  หนองนกแก้ว  หนองบัว  หนองประดู่  หนองปรือ  หนองปลิง  หนองเป็ด  หนองไผ่  หนองฝ้าย  หนองโรง  หนองลู  หนองโสน  หนองหญ้า  หลุมรัง  ห้วยเขย่ง  หวายเหนียว  หินดาด  อุโลกสี่หมื่น  |  |
เดสมอส

| --- | --- |

ประเภท: เครื่องคิดเลขกราฟออนไลน์
เจ้าของ: Desmos Studio PBC
ยูอาร์แอล: www.desmos.com
ลงทะเบียน: เลือกได้
เปิดตัว: 2011
สถานะปัจจุบัน: เปิดใช้งาน
เขียนด้วย: TypeScript, JavaScript, HTML, and CSS
เดสมอส (Desmos) เป็นเครื่องคิดเลขกราฟขั้นสูงในรูปของโปรแกรมประยุกต์บนเว็บและแอปพลิเคชันมือถือที่เขียนด้วย TypeScript  และ JavaScript
คำว่า เดสมอส มาจากคำภาษากรีก δεσμός ซึ่งหมายถึงความผูกพันหรือการผูกมัด
คุณสมบัติ

นอกเหนือจากการสร้างกราฟทั้งสมการและอสมการแล้ว เดสมอสยังมีรายการ, การพล็อต, การถดถอย, ตัวแปรเชิงโต้ตอบ, การจำกัดกราฟ, การสร้างกราฟพร้อมกัน, การสร้างกราฟฟังก์ชันแบบชิ้นส่วน, กราฟฟังก์ชันเชิงขั้ว, ตารางกราฟสองประเภท และอื่นๆ ที่เป็นคุณสมบัติการคำนวณที่พบได้ทั่วไปในเครื่องคิดเลขแบบตั้งโปรแกรมได้ นอกจากนี้ยังสามารถใช้งานได้หลายภาษา รวมไปถึงภาษาไทย การดำเนินการแคลคูลัส เช่น อนุพันธ์ และปริพันธ์ ก็สามารถใช้ได้เช่นกัน แม้ว่าปัจจุบันจะไม่มีลิมิตโดยตรงก็ตาม การหาปริพันธ์ของอนันต์บวกและลบก็สามารถทำได้ และอนุกรมยังสามารถยกให้มีการวนซ้ำสูงเพียงพอได้  ฟังก์ชันอื่นๆ เช่น ฟังก์ชันตรีโกณมิติและฟังก์ชันอดิศัย ฟังก์ชันข้อผิดพลาด แฟกทอเรียล การดำเนินการทางสถิติ เช่น การแจกแจงแบบปกติ, chi-squared, การถดถอยที่กล่าวมาข้างต้น และฟังก์ชันสุ่ม ก็มีให้ใช้งานตั้งแต่ปี 2020
ผู้ใช้สามารถสร้างบัญชีและบันทึกกราฟและแปลงที่พวกเขาสร้างขึ้นได้ จากนั้นสามารถสร้างลิงก์ถาวร เพื่อให้ผู้ใช้สามารถแชร์กราฟของตนและเลือกให้ได้รับการพิจารณาคัดเลือกจากพนักงานได้ เครื่องมือนี้มาพร้อมกับกราฟตัวอย่างที่แตกต่างกัน 36 รายการที่ตั้งโปรแกรมไว้ล่วงหน้าเพื่อจุดประสงค์ในการสอนผู้ใช้ใหม่เกี่ยวกับเครื่องมือและคณิตศาสตร์ที่เกี่ยวข้อง
วิธีใช้เครื่องคิดเลขที่เป็นที่นิยมอีกประการหนึ่งคือการสร้างภาพศิลปะโดยใช้สมการและอสมการ เครื่องคิดเลขยังมีฟังก์ชัน Audiotrace ซึ่งสามารถใช้สร้างเพลงได้ ในเดือนเมษายน 2017 เดสมอสยังได้เปิดตัวเครื่องมือเรขาคณิตเชิงโต้ตอบ 2 มิติ บนเบราว์เซอร์ พร้อมฟีเจอร์ที่รองรับ เช่น การพล็อตจุด เส้น วงกลม และรูปหลายเหลี่ยม   ในเดือนพฤษภาคม ปี 2023 เดสมอสได้เปิดตัวเครื่องคิดเลขเรขาคณิตตัวที่สองที่ซับซ้อนยิ่งขึ้นรุ่นเบต้า  โปรเจ็กต์เหล่านี้บางโปรเจ็กต์ได้รวมคุณสมบัติต่างๆ เช่น การจำลองสามมิติผ่านการกำหนดพารามิเตอร์ และด้วยการใช้การระบายสี RGB และ HSV ที่เปิดตัวในปลายปี 2020  งานศิลปะที่มีการระบายสีแบบกำหนดเอง รวมถึงการระบายสีโดเมนของฟังก์ชันเชิงซ้อน มีการอัปเดตประสิทธิภาพใหม่ทำให้สามารถสร้างกราฟ เช่น เซตม็องแดลโบรต และ แฟรกทัลของดักส์ (Ducks fractals) ในเดสมอสได้ คุณสมบัติเช่นการจำลองและสัญลักษณ์ยังช่วยให้ผู้ใช้สามารถสร้างเกมแบบโต้ตอบที่ใช้งานได้ การใช้งานคุณสมบัติเหล่านี้สามารถพบได้ในการประกวดงานศิลปะประจำปีของเดสมอส
แหล่งข้อมูลอื่น

เว็บไซต์ทางการ
ดูเพิ่ม

GeoGebra
วุลแฟรม อัลฟ่า
เทศบาลตำบลท่าเดื่อ-มืดกา

| เทศบาลตำบลท่าเดื่อ-มืดกา |
| --- | --- |
เทศบาลตำบล
ทต.ท่าเดื่อ-มืดกา
พิกัด: 17°57′02.7″N 98°41′20.8″E﻿ / ﻿17.950750°N 98.689111°E﻿ / 17.950750; 98.689111
ประเทศ:  ไทย
จังหวัด: เชียงใหม่
อำเภอ: ดอยเต่า
พื้นที่
 • ทั้งหมด: 20.0 ตร.กม. (7.7 ตร.ไมล์)
ประชากร (2566)
 • ทั้งหมด: 4,185 คน
 • ความหนาแน่น: 209.25 คน/ตร.กม. (542.0 คน/ตร.ไมล์)
รหัส อปท.: 05501701
ที่อยู่ สำนักงาน: เลขที่ 374 หมู่ 3 ถนนฮอด–ดอยเต่า–แม่ตืน ตำบลท่าเดื่อ อำเภอดอยเต่า จังหวัดเชียงใหม่ 5026
เว็บไซต์: www.thadueamuedka.go.th
 ส่วนหนึ่งของสารานุกรมประเทศไทย
ท่าเดื่อ-มืดกา เป็นองค์กรปกครองส่วนท้องถิ่นประเภทเทศบาลตำบลในอำเภอดอยเต่า จังหวัดเชียงใหม่ เป็นที่ตั้งของศูนย์ราชการของอำเภอดอยเต่า พื้นที่ส่วนใหญ่อยู่ในเขตนิคมสร้างตนเองเขื่อนภูมิพล
ที่ตั้งและอาณาเขต

เทศบาลตำบลท่าเดื่อ–มืดกา มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับองค์การบริหารส่วนตำบลท่าเดื่อ
ทิศตะวันออก ติดต่อกับองค์การบริหารส่วนตำบลดอยเต่า
ทิศใต้ ติดต่อกับองค์การบริหารส่วนตำบลท่าเดื่อ
ทิศตะวันตก ติดต่อกับองค์การบริหารส่วนตำบลท่าเดื่อ
ประวัติ

พื้นที่ตำบลท่าเดื่อ เป็นเขตน้ำท่วมของเขื่อนภูมิพล พ.ต.อ.นิรันดร ชัยนาม ผู้ว่าราชการจังหวัดเชียงใหม่ และพลเอก ป. จารุเสถียร รัฐมนตรีว่าการกระทรวงมหาดไทยขณะนั้น และกรมประชาสงเคราะห์จะจัดตั้งนิคมสร้างตนเองเขื่อนภูมิพลขึ้นในปี พ.ศ. 2506 เพื่อจัดสรรพื้นที่รองรับที่อยู่อาศัยและทำกินของประชาชน 2,400 ครอบครัว โดยให้ครอบครัวละ 5 ไร่ ก่อนที่ในปี พ.ศ. 2515 ทางราชการประกาศแยกพื้นที่ขึ้นเป็น กิ่งอำเภอดอยเต่า โดยตั้งที่ว่าการกิ่งอำเภอที่ตำบลท่าเดื่อ และยกฐานะเป็น อำเภอดอยเต่า เมื่อปี พ.ศ. 2522
ปี พ.ศ. 2526 เป็นที่ตั้งของสถานีตำรวจ ไปรษณีย์โทรเลข รวมทั้งศูนย์ราชการของอำเภอ เป็นที่ประชุมชนมากขึ้น จึงกำหนดเขตพื้นที่หมู่ 1 บ้านแปลง 2, หมู่ 2 บ้านแปลง 1, หมู่ 3 บ้านแปลง 4 ของตำบลมืดกา กับหมู่ 5 บ้านแปลง 3, หมู่ 6 บ้านแปลง 8, หมู่ 7 บ้านแปลง 5  ของตำบลท่าเดื่อ (ในขณะนั้น) ตั้งเป็น สุขาภิบาลท่าเดื่อ ในปี พ.ศ. 2542 สุขาภิบาลท่าเดื่อได้รับการจัดตั้งขึ้นเป็นเทศบาลตำบล ด้วยผลของกฎหมาย
ปี พ.ศ. 2554 ได้เปลี่ยนแปลงเขตปกครอง โดยรับพื้นที่บางส่วนขององค์การบริหารส่วนตำบลท่าเดื่อ คือ พื้นที่บางส่วนของหมู่ 2 บ้านแปลง 8 เพื่อให้สอดคล้องกับสภาพข้อเท็จจริงของพื้นที่ กับเปลี่ยนแปลงเขตเทศบาล ต่อมาประชาชนในพื้นที่ยื่นเรื่องขอเปลี่ยนชื่อเทศบาลจากชื่อ ท่าเดื่อ เป็น "ท่าเดื่อ–มืดกา" เนื่องจากเทศบาลครอบคลุมพื้นที่ 2 ตำบล คือ ตำบลท่าเดื่อ และตำบลมืดกา เพื่ออนุรักษ์ชื่อตำบลมืดกา อันเป็นตำบลเก่าแก่ตั้งแต่ครั้งยังขึ้นอยู่กับอำเภอฮอดเอาไว้ และเพื่อยกย่องเชิดชูเกียรติของบรรพบุรุษที่ก่อบ้านสร้างเมือง โดยผ่านความเห็นชอบจากนายอำเภอดอยเต่า และหม่อมหลวงปนัดดา ดิศกุล ผู้ว่าราชการจังหวัดเชียงใหม่
ประชากร

จากการสำรวจ เทศบาลตำบลท่าเดื่อ–มืดกามีประชากรตามทะเบียนราษฎร์ทั้งสิ้น 4,185 คน รายละเอียดจำแนกตามเพศและเขตการปกครองตามตารางด้านล่าง แบ่งเป็นชาย 2,019 คน หญิง 2,166 คน
| ส่วน | ชาย | หญิง | รวม |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ตำบลท่าเดื่อในเขตเทศบาลตำบลท่าเดื่อ–มืดกา | 921 | 1,004 | 1,925 |  |  |  |  |  |  |  |  |  |
| ตำบลมืดกาในเขตเทศบาลตำบลท่าเดื่อ–มืดกา | 1,098 | 1,162 | 2,260 |  |  |  |  |  |  |  |  |  |
| รวม | 2,019 | 2,166 | 4,185 |  |  |  |  |  |  |  |  |  |
ข้อมูล: กรมการปกครอง กระทรวงมหาดไทย เดือนธันวาคม พ.ศ. 2566
เกรียงไกร อังคุณชัย

| เกรียงไกร อังคุณชัย |
| --- | --- |

สารนิเทศภูมิหลัง
เกิด: 27 ตุลาคม พ.ศ. 2521 (45 ปี) เกรียงไกร อังคุณชัย
อาชีพ: นักร้อง, นักแสดง
ปีที่แสดง: พ.ศ. 2539 - 2549
สังกัด: อาร์เอส
ฐานข้อมูล
IMDb
ThaiFilmDb
เกรียงไกร อังคุณชัย ชื่อเล่น วอย เกิดเมื่อวันที่ 27 ตุลาคม พ.ศ. 2521 เป็นนักร้องชาวไทยที่รู้จักในฐานะคู่ดูโอวง เจอาร์-วอย ในสังกัดอาร์เอส
ประวัติ

วอยเติบโตมาในครอบครัวที่คุณพ่อรับราชการ คุณแม่ทำงานด้านโรงแรม เป็นลูกคนที่ 2 ในจำนวน 3 คน การศึกษา วอยได้เรียนอนุบาลที่โรงเรียนสุริยานุสรณ์ จากนั้นมาต่อประถมถึงมัธยมปลาย จากแผนกศิลป์-คำนวณโรงเรียนกรุงเทพคริสเตียน ศึกษาที่มหาวิทยาลัยราชภัฏสวนสุนันทา กิจกรรมช่วงวัยเรียนของวอย ในช่วงมัธยม นอกจากเล่นฟุตบอลและบาสเกตบอล เขายังสนใจด้านการเล่นดนตรีและตั้งวงดนตรีร่วมกับเพื่อน ๆ มาตั้งแต่ชั้นมัธยม โดยสามารถเล่นกีต้าร์ กลอง เบส ร้องนำ เส้นทางในวงการบันเทิงของวอย ขณะที่เขาอายุ 16 ปี ได้รับการชักชวนถ่ายแบบครั้งแรกลงในนิตยสาร the boy จึงมีผลงานถ่ายแบบนิตยสารต่าง ๆ ตามมา รวมถึงโฆษณา อย่างโอวัลติน วอยได้รับการชักชวนให้ไปเทสต์เสียง และเซ็นสัญญาเป็นนักร้อง ในสังกัดอาร์เอสโปรโมชั่น ตอนแรกถูกวางตัวเป็นสมาชิกวง Gang 4  ต่อมาเป็นศิลปินดูโอร่วมกับเจอาร์ กิตติกุลวงศ์  และให้ร่วมแสดงภาพยนตร์ของอาร์เอสฟิล์ม ในเรื่อง ล่องจุ๊น ขอหมอนใบนั้นที่เธอฝันยามหนุน พ.ศ. 2539 ในบทบาทของ ลักกี้ น้องชายของล่องจุ๊น ที่รับบทโดย เต๋า-สมชาย เข็มกลัด นอกจากการแสดงภาพยนตร์เรื่อง ล่องจุ๊น ขอหมอนใบนั้นที่เธอฝันยามหนุน ยังมีผลงานหลังจากการเปิดตัวในฐานะสมาชิกของบริษัทอาร์เอสโปรโมชั่น ละครเรื่อง เพลงใบไม้ร่วง ในบทบาทพระเอกเต็มตัว ทางสถานีโทรทัศน์ช่อง 7 คู่กับโบว์ - ปรารถนา องค์ชัยศักดิ์
ปัจจุบัน ได้เปิดบริษัท Voyage Production รับผลิตมิวสิกวิดีโอ รายการโทรทัศน์ โฆษณา รวมทั้งผลิตโพสต์โปรดักชั่น อย่าง การตัดต่อ กราฟิกต่าง ๆ
ผลงาน > อัลบั้ม > เจอาร์-วอย

Jr-Voy (พ.ศ. 2539)
I Love You
Only You
ฉันอีกหรือ
หลอก
เพื่อนคุย
โตไม่ทัน
(รัก) คำนี้
เด็กเจ้าปัญหา
เพียงหนึ่งคำ
ฝันดีนะ
Zigzagza (พ.ศ. 2540)
Zigzagza
Love Potion No. 9
ชอบ
Puppy Love
มารักกัน
รอได้ไหม
All I Have To Do Is Dream
Love
อยากให้เธอรู้
ขอแค่มีเธอ
ไวรัส วายร้าย (พ.ศ. 2541)
Virus
ล้น
ไม่ทำร้าย
อย่ากะพริบตา
นะ น่า นะ
ของจริงต้องเป็นคู่
อย่าหลบตา
You'r Beautiful
อย่าขัดใจ
หาอะไรทำไปก่อน
Refresh (พ.ศ. 2542)
ตึก
พรุ่งนี้ไม่ต้องโทรมา
มาทำไม
ล้น
หลบหน่อย (พระเอกมา)
Love Potion No.9
ไม่ทำร้าย
Virus
รักเธอทุกวัน
เบ้อเร่อเฮ่อ
ชอบ
Only You
Zigzagza
I Love You
ผลงาน > อัลบั้ม > อัลบั้มเดี่ยว

Studio Voy (พ.ศ. 2545)
คนบนฟ้า
รักฉันอยู่ที่เธอ
ไม่คุ้มกันเลย
คุณโอกาส
แค่หัวใจก็พอ
ผู้ชายคนนี้
สวัสดีครับ
คำค้ำคอ
ความเหมือนที่แตกต่าง
เกินคาดหวัง
ผลงาน > อัลบั้ม > อัลบั้มพิเศษ

เดอะเน็กซ์
ดิ เอ็กซ์-เวนเจอร์
Mission 4 Project
เดอะเซเลเบรชัน
Zodiac
ผลงาน > เพลงประกอบละคร

ให้ฉันรักเธอ เพลงประกอบละครเรื่อง เพลงใบไม้ร่วง
ผลงาน > ละครโทรทัศน์

2541 ละคร เพลงใบไม้ร่วง
ผลงาน > ภาพยนตร์

ล่องจุ๊น ขอหมอนใบนั้นที่เธอฝันยามหนุน ....ลักกี้
เด็กเดน ....โด่ง
แหล่งข้อมูลอื่น

ฐานข้อมูล ประวัติ เกรียงไกร อังคุณชัย (วอย)
วอย เกรียงไกร อังคุณชัย / ฐานข้อมูลภาพยนตร์และละครไทย